als_Latn dik_Latn sag_Latn
Ky është qëndrimi i deputetëve të pavarur për mocionin për rrëzimin e Qeverisë Mustafa!
Iniciativës së kreut të Nismës për Kosovën, Fatmir Limajt, për çështjen e dërgimit të mocionit në Kuvend i janë përgjigjur edhe deputetët e pavarur të kuvendit të Kosovës Gëzim Kelmendi dhe Ilir Deda, raporton GazetaBlic
Deputeti i pavarur, Gëzim Kelmendi i është përgjigjur pozitivisht idesë për rënien e Qeverisë.
Kryetari i Partisë Fjala, Gëzim Kelmendi ka thënë që në momentin e parë që çështja e mocionit do të procedohet në Kuvend ai do ta votojë.
“Po pa dyshim që unë do ta mbështesë, momentin që do të procedohet në Kuvend të Kosovës unë do ta mbështesë mocionin kundër qeverisë së Kosovës.”
Në anën tjetër deputeti i pavarur Ilir Deda ka thënë që nuk do ta përkrahe mocionin e mosbesimit të qeverisë sepse këto i sheh vetëm si spekulime të partive në pushtet.
“Jo, unë do të jem në sallë në qoftë se është e vërtetë edhe njëherë sepse kjo mund të jetë spekulim, por këto lojëra politike duhet të demaskohen. Besomëni që në lojërat e pushtetit nuk do të marrë pjesë fare” tha ai.
Burime të Gazetës Blic kanë kuptuar se brenda pak ditësh do të nis mbledhja e nënshkrimeve dhe sipas burimeve, do të jenë 61 deputetë, të opozitës dhe PDK-së po e mbështesin këtë nismë për rrëzimin e Isa Mustafës./GazetaBlic.com
als_Latn als_Latn als_Latn als_Latn als_Latn als_Latn als_Latn als_Latn